 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኮሮናቫይረስ ኣብ ኤርትራ ዝለዓለ መዓልታዊ መልከፍቲ ተመዝጊቡ 30 ታሕሳስ 2020 ምንጪ ስእሊ, ShabaitMoI ኣብ ኤርትራ ዛጊት እቲ ዝለዓለ መዓልታዊ መልከፍቲ ኮሮናቫይረስ ተመዝጊቡ ሚኒስትሪ ጥዕና ብሰሉስ ኣብ ዘውጽኦ ሓበሬታ ኣብቲ ዕለት 181 ብኮሮናቫይረስ ዝተለኽፉ ዜጋታት ከምዝተረኸበ ገሊጹ ንሳቶም ኣብ ዞባታት ደቡብ ጋሽ-ባርካን ማእከልን ኣብ ዝርከቡ መወሸቢ ማእከላት ዝጸንሑን ተመላለስቲ ሕሙማትን ምዃኖምውን እቲ ሓበሬታ ኣረዲኡ እቶም ዝበዝሑ ማለት 117 ኣብ መወሸቢ ማእከላት ዞባ ደቡብ ዝጸንሑ ምዃኖም ዝሓበረ እቲ መግለጺ ኣብ ሰንዓፈ 43 ደቀምሓረ 36 እንዳገርግስ 19 ዓዲ-ዀተዮ 12 መንደፈራ 4 ሞልቊ 2 ዓዲ-ቐይሕ ሓደ ከም ዝተረኽበ የርእይ ብተወሳኺ ኣብ መወሸቢ ማከእላት ዞባ ጋሽ ባርካ 52 ክርከቡ እንከለው እቶም 50 ካብ ኣቑርደት ምዃኖም እቲ ሓበሬታ የረድእ ኣብ ዞባ ማእከል ኣብ ክፍልታት ተመላለስቲ ሕሙማት ብዝተገብረ መርመራውን 12 ሰባት ኮሮቫይረስ ከም ዝተረኽቦም እቲ ሚኒስትሪ ሓቢሩ ብኻልእ ወገን 20 ኣብ ሆስፒታላት ዝጸንሑ ሓውዮም ተፋንዮም ኣለዉ ክሳብ ሕጂ ኣብ ኤርትራ ጠቕላላ ቁጽሪ እቲ ቫይረስ ዝተረኽቦም ሰባት 1220 ክበጽሕ እንከሎ ዛጊት በቲ ቫይረስ ዝሞተ ሰብ ሓደ ጥራይ ምዃኑ ጸብጻባት እቲ ሚኒስትሪ የርእይ ኣብ ኤርትራ ናይ ፈለማ ብኮቪድ-19 ዝሰዓበ ሞት ተመዝጊቡ ኮቪድ 19 ኤርትራ ነቲ ዝጸንሐ ኣዋጃት ዕጽዋ ዘትርር ሕጋጋት ኣውጺኣ ኣብ ኤርትራ ዕጽዋ ኮቪድ-19 መዓስ እዩ ዝፈኩስ? 